এক্সএফসিই
এক্সএফসিই (ইংরেজি: Xfce) ইউনিক্স ও ইউনিক্স-সদৃশ অপারেটিং সিস্টেমের জন্য একটি ফ্রি ও ওপেন সোর্স ডেস্কটপ পরিবেশ, যেমন— লিনাক্স, সোলারিস, বিএসডি ইত্যাদি। দেখতে সুন্দর ও সহজে ব্যবহারযোগ্য হওয়ার পাশাপাশি এক্সএফসিইর মূল লক্ষ্য হালকা ও দ্রুত হওয়া। এক্সএফসিই মডুলারিটি ও পুনব্যবহারের পুরোনো ইউনিক্স দর্শন ধারণ করে। ভিন্ন ভিন্ন প্যাকেজড অংশ নিয়ে এক্সএফসিই গঠিত, যেগুলো একসাথে একটি ডেস্কটপ পরিবেশের সমস্ত ফাংশন প্রদান করে। freedesktop.org এ উল্লেখ করা স্ট্যান্ডার্ড মেনে চলাও এক্সএফসিই এর একটি উল্লেখযোগ্য বৈশিষ্ট্য।